CELEX: 31978R2116
Language: el
Date: 1978-09-07 00:00:00
Title: Κανονισμός (ΕΟΚ) αριθ. 2116/78 της Επιτροπής της 7ης Σεπτεμβρίου 1978 περί τροποποιήσεως του κανονισμού (ΕΟΚ) αριθ. 2598/70 «περί καθορισμού του περιεχομένου των διαφόρων κεφαλαίων των εντύπων λογιστικής οργανώσεως του παραρτήματος Ι του κανονισμού (ΕΟΚ) αριθ. 1108/70 του Συμβουλίου της 4ης Ιουνίου 1970»

Avis juridique important

|

31978R2116

Κανονισμός (ΕΟΚ) αριθ. 2116/78 της Επιτροπής της 7ης Σεπτεμβρίου 1978 περί τροποποιήσεως του κανονισμού (ΕΟΚ) αριθ. 2598/70 «περί καθορισμού του περιεχομένου των διαφόρων κεφαλαίων των εντύπων λογιστικής οργανώσεως του παραρτήματος Ι του κανονισμού (ΕΟΚ) αριθ. 1108/70 του Συμβουλίου της 4ης Ιουνίου 1970»  

Επίσημη Εφημερίδα αριθ. L 246 της 08/09/1978 σ. 0007 - 0008 Φινλανδική ειδική έκδοση: Κεφάλαιο 7 τόμος 2 σ. 0034  Ελληνική ειδική έκδοση: Κεφάλαιο 07 τόμος 2 σ. 0079  Σουηδική ειδική έκδοση: Κεφάλαιο 7 τόμος 2 σ. 0034  Ισπανική ειδική έκδοση: Κεφάλαιο 07 τόμος 2 σ. 0123  Πορτογαλική ειδική έκδοση : Κεφάλαιο 07 τόμος 2 σ. 0123 

ΚΑΝΟΝΙΣΜΟΣ (ΕΟΚ) αριθ. 2116/78 ΤΗΣ ΕΠΙΤΡΟΠΗΣ της 7ης Σεπτεμβρίου 1978 περί τροποποιήσεως του κανονισμού (ΕΟΚ) αριθ. 2598/70 "περί καθορισμού του περιεχομένου των διαφόρων κεφαλαίων των εντύπων λογιστικής οργανώσεως του παραρτήματος I του  κανονισμού (ΕΟΚ) αριθ. 1108/70 του Συμβουλίου της 4ης Ιουνίου 1970"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1108/70 του Συμβουλίου της 4ης Ιουνίου 1970 περί καθιερώσεως λογιστικού συστήματος των δαπανών που συνδέονται με τα έργα υποδομής για σιδηροδρομικές, οδικές και εσωτερικές πλωτές μεταφορές (1), και ιδίως το άρθρο 9 παράγραφος  1,  τον κανονισμό (ΕΟΚ) αριθ. 2598/70 της Επιτροπής της 18ης Δεκεμβρίου 1970 περί καθορισμού του περιεχομένου των διαφόρων κεφαλαίων των εντύπων λογιστικής οργανώσεως του παραρτήματος Ι του κανονισμού (ΕΟΚ) αριθ. 1108/70 του Συμβουλίου της 4ης Ιουνίου  1970(2), τις γνώμες που διατυπώθηκαν από τα μέλη της επιτροπής των κυβερνητικών εμπειρογνωμόνων,  Εκτιμώντας:  ότι πρέπει να προσδιορισθεί η φύση των δαπανών για τα έργα υποδομής των σιδηροδρόμων, για να γίνει γνωστό το σύνολο των δαπανών αυτών, καθώς και το ποσοστό που επιβαρύνει τις σιδηροδρομικές επιχειρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο μόνο  Το παράρτημα II του κανονισμού (ΕΟΚ) αριθ. 2598/70 τροποποιείται σύμφωνα με τις διατάξεις που καθορίζονται στο παράρτημα του παρόντος κανονισμού.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Σεπτεμβρίου 1978.  Για την Επιτροπή Richard BURKE Μέλος της Επιτροπής  (1) ΕΕ αριθ. Ν 130 της 15. 6. 1970, σ. 4.  (2) EΕ αριθ. Ν 278 της 23. 12. 1970, σ. 1.      ΠΑΡΑΡΤΗΜΑ   Παράρτημα II του κανονισμού (ΕΟΚ) αριθ. 2598/70  Α. ΓΕΝΙΚΕΣ ΠΑΡΑΤΗΡΗΣΕΙΣ Στο σημείο 2, το δεύτερο εδάφιο συμπληρώνεται ως εξής:  Για τους σιδηροδρόμους, τα ποσά που αφαιρούνται πρέπει να σημειώνονται χωριστά. Τα ποσά αυτά δύνανται να αφορούν κυρίως τις συμψηφιστικές εισφορές που ελήφθησαν ως:  - επιβαρύνσεις έργων υποδομής (κανονισμός (ΕΟΚ) αριθ. 1107/70, άρθρο 3 σημείο 1 στοιχείο β)(1),  - επιβαρύνσεις συνταξιοδοτήσεως (κανονισμός (ΕΟΚ) αριθ. 1192/69, άρθρο 4 παράγραφος 1 στοιχείο γ), κατηγορία III)(2).    (1) ΕΕ αριθ. Ν 130 της 15. 6. 1970.  (2) EΕ αριθ. Ν 156 της 28. 6. 1969.